冰柱
作者：劉叉
朝代：唐

paragraphs: 師干久不息，農爲兵兮民重嗟。
騷然縣宇，土崩水潰。
畹中無熟穀，壠上無桑麻。
王春判序，百卉茁甲含葩。
有客避兵奔遊僻，跋履險阨至三巴。
貂裘蒙茸已敝縷，鬢髮蓬舥。
雀驚鼠伏，寧遑安處。
獨臥旅舍無好夢，更堪走風沙。
天人一夜剪瑛琭，詰旦都成六出花。
南畝未盈尺，纖片亂舞空紛拏。
旋落旋逐朝暾化，簷間冰柱若削出交加。
或低或昂，小大瑩潔。
隨勢無等差，始疑玉龍下界來人世。
齊向茅簷布爪牙，又疑漢高帝。
西方未斬虵，人不識，誰爲當風杖莫邪。
鏗鏜冰有韻，的皪玉無瑕。
不爲四時雨，徒於道路成泥柤。
不爲九江浪，徒爲汩沒天之涯。
不爲雙井水，滿甌泛泛烹春茶。
不爲中山漿，清新馥鼻盈百車。
不爲池與沼，養魚種芰成霪䨟。
不爲醴泉與甘露，使名異瑞世俗誇。
特稟朝澈氣，潔然自許靡間其邇遐。
森然氣結一千里，滴瀝聲沈十萬家。
明也雖小，暗之大不可遮。
勿被曲瓦，直下不能抑羣邪。
奈何時逼，不得時在我目中。
倏然漂去無餘㱔，自是成毀任天理。
天於此物豈宜有忒賒，反令井蛙壁蟲變容易。
背人縮首競呀呀，我願天子回造化。
藏之韞櫝翫之生光華。